2. ลักษณะการประกอบธุรกิจ

2.1 ประวัติความเป็นมา

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท โดยกลุ่มลีละศิธร เป็นผู้ถือหุ้นรายใหญ่
เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 26 มกราคม 2533
และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537 ในระหว่างปี 2545 และ 2546
บริษัทได้มีการเพิ่มทุนจาก 245 ล้านบาท เป็น 490 ล้านบาทในปี 2545 และเป็น 735 ล้านบาท
ในปี 2546 โดยเป็นการจ่ายหุ้นปันผลให้แก่ผู้ถือหุ้นเดิมทั้งสองครั้ง
ทำให้อำนาจการควบคุมกิจการไม่มีการเปลี่ยนแปลง
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สองและไซโลอบพืช ซึ่งตั้งอยู่ที่อำเภอเมือง
จังหวัดสระบุรี ในนามบริษัท ลีพัฒนาอาหารสัตว์ จำกัด และบริษัท ลีพัฒนาไซโล จำกัด
ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด (มหาชน) ในสัดส่วนร้อยละ 95 และ
99.50 ตามลำดับ และได้รับการส่งเสริมการลงทุนทั้งสองบริษัท และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี และในปี 2545 ได้เปิดโรงงานอาหารสัตว์น้ำอีกหนึ่งแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี ในนามบริษัท
ลีพัฒนาผลิตภัณฑ์ จำกัด (มหาชน) ได้รับการส่งเสริมการลงทุน
โดยปัจจุบันโรงงานผลิตอาหารสัตว์ที่มีอยู่ทั้งสามแห่ง มีกำลังการผลิตอาหารสัตว์รวม 450,000
ตันต่อปี และมีการผลิตจริงประมาณร้อยละ 60 ของกำลังการผลิตที่มีอยู่
ส่วนกิจการฟาร์มพ่อแม่พันธุ์ไก่และโรงฟักลูกไก่สามารถผลิตลูกไก่เนื้อได้ประมาณ 10 ล้านตัวต่อปี
โดยในปี 2547 มีการผลิตลูกไก่เนื้อจริงประมาณ 2.79 ล้านตัวต่อปี และมีไซโลขนาดความจุ
25,000 ตัน ที่สามารถอบพืชและเก็บเมล็ดพืชได้ตลอดทั้งปี
ในปีที่ผ่านมาบริษัทได้เปิดตัวสินค้าใหม่ออกสู่ตลาด คืออาหารสัตว์เลี้ยง แต่ยอดจำหน่ายยังไม่มากนัก
ได้แก่ อาหารไก่ชน ภายใต้เครื่องหมายการค้า “นักสู้” และอาหารสุนัขภายใต้เครื่องหมายการค้า
“DELIGHT” และ “PETTO“ ทั้งนี้ ในปีต่อๆ ไป บริษัทจะทยอยออกตราผลิตภัณฑ์ (Brand)
ใหม่เพิ่มขึ้น และจะมุ่งเน้นส่งเสริมการขายมากขึ้นเพื่อให้สินค้าใหม่นี้ติดตลาด

บริษัทได้รับการรับรองจากกรมปศุสัตว์ เกี่ยวกับระบบหลักเกณฑ์ที่ดีในการผลิตอาหารสัตว์ (Good
Manufacturing Practice (GMP) for animal feeding manufacturing) และ ISO
9001 : 2000 ทั้งระบบ โดยสถาบันรับรองมาตรฐานไอเอสโอ (สรอ.) ของโรงงานเพชรบุรี
สระบุรี และกิจการฟาร์ม ซึ่งแสดงถึงบริษัทได้มีการคัดสรรวัตถุดิบ กระบวนการผลิต
การตรวจสอบคุณภาพ และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย

ปัจจุบันบริษัทอยู่ระหว่างรอการอนุมัติจากกรมปศุสัตว์ เพื่อผ่านรับการรับรองมาตรฐานระบบ HACCP
(Hazard Analysis and Critical Control Point)
ซึ่งเป็นการยืนยันถึงกระบวนการผลิตที่มีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล

2.  ภาพรวมการประกอบธุรกิจ

กลุ่มบริษัทลีพัฒนา เป็นผู้ดำเนินธุรกิจด้านการผลิตและจำหน่ายอาหารสัตว์สำเร็จรูป และลูกไก่เนื้อ
โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
นอกจากนี้ยังดำเนินธุรกิจด้านการผลิตลูกไก่เนื้อด้วย โดยมีโรงงานตั้งอยู่ที่จังหวัดเพชรบุรี
และฟาร์มพ่อแม่พันธุ์ไก่เนื้อ และโรงฟักลูกไก่เนื้อที่จังหวัดเพชรบูรณ์

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่แต่เน้นการผลิตอาหารสัตว์บกและสัตว์เลี้ยง
ได้แก่ อาหารสุกร ไก่ เป็ด วัว และอาหารสุนัข เป็นต้น โดยมีโรงงานตั้งอยู่ที่จังหวัดสระบุรี

- บริษัท ลีพัฒนาเกษตรมั่นคง จำกัด เป็นบริษัทย่อย
ดำเนินธุรกิจไซโลอบพืชและจำหน่ายวัตถุดิบอาหารสัตว์ จดทะเบียนจัดตั้งบริษัท เมื่อวันที่ 28
กันยายน 2547 ได้รับการส่งเสริมการลงทุน

  - บริษัท พัฒนาเกษตรล่วงหน้า จำกัด เป็นบริษัทร่วมถือหุ้นร้อยละ 44.50 เดิมเป็นบริษัทย่อย
  ถือหุ้นร้อยละ 99.50 ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า
  และได้รับใบอนุญาตเข้าเป็นสมาชิกตลาดประเภทนายหน้าซื้อขายล่วงหน้าเลขที่ 12
  จากตลาดสินค้าเกษตรล่วงหน้าแห่งประเทศไทย ต่อมาเมื่อเดือนพฤษภาคม 2547
  บริษัทได้ขายหุ้นสามัญในสัดส่วนร้อยละ 55 ให้แก่ผู้ร่วมทุนที่มีความชำนาญธุรกิจประเภทนี้
  เพื่อเสริมสร้างศักยภาพและความสามารถในการแข่งขัน
  และลดสัดส่วนการลงทุนในธุรกิจนายหน้าซื้อขายสินค้าเกษตรล่วงหน้า
  ซึ่งไม่ใช่เป็นธุรกิจหลักของบริษัท

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้ คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

จากเหตุการณ์โรคระบาดของไก่ตั้งแต่ปลายปี 2546
ซึ่งส่งผลกระทบโดยตรงต่อธุรกิจการเลี้ยงไก่และสัตว์ปีก
รวมทั้งยังส่งผลกระทบทางอ้อมต่อธุรกิจอาหารไก่และสัตว์ปีกอีกด้วย
อย่างไรก็ตามจากสถานการณ์ดังกล่าว บริษัทได้รับผลกระทบเพียงเล็กน้อยเท่านั้น
เนื่องจากบริษัทมีการผลิตและจำหน่ายอาหารไก่และอาหารสัตว์ปีกเพียงร้อยละ 7 – 8
ของอาหารสัตว์ที่บริษัทผลิตและจำหน่ายทั้งหมด
บริษัทจึงได้หยุดการดำเนินกิจการโรงฟักลูกไก่เนื้อเป็นการชั่วคราวตั้งแต่วันที่ 1 ตุลาคม 2547
ซึ่งในปัจจุบันบริษัทได้ปรับเปลี่ยนการเลี้ยงพ่อแม่พันธุ์ไก่เนื้อมาเป็นพ่อแม่พันธุ์ไก่ไข่
เพื่อผลิตไข่ไก่ขายแทนเป็นการลดค่าใช้จ่ายประจำที่ยังคงต้องจ่ายของกิจการฟาร์มพ่อแม่พันธุ์ไก่
และรอจนกว่าสถานการณ์ไข้หวัดนกจะเริ่มคลี่คลายในทางที่ดีขึ้น

โครงสร้างรายได้ของกลุ่มบริษัทลีพัฒนา ในปี 2545 - 2547 

+----------------+---------+------+-----+------+-----+------+-----+
| รายได้จากการขาย | ผู้ผลิต    | ปี    |     | ปี    |     | ปี    |     |
|                |         | 2545 |     | 2546 |     | 2547 |     |
| ผลิตภัณฑ์         |         |      |     |      |     |      |     |
+----------------+---------+------+-----+------+-----+------+-----+
|                |         | ล้า   | ร้อ  | ล้า   | ร้อ  | ล้า   | ร้อ  |
|                |         | นบาท | ยละ | นบาท | ยละ | นบาท | ยละ |
+----------------+---------+------+-----+------+-----+------+-----+
| อาหาร          | บริษัทและ | 2    | 96  | 2    | 96  | 2    | 97  |
| สัตว์ผสมสำเร็จรูป* | บริษัทย่อย | ,415 | .52 | ,417 | .76 | ,612 | .97 |
+----------------+---------+------+-----+------+-----+------+-----+
| ลูกไก่และไข่ฟัก    | บริษัท    | 73   | 2   | 71   | 2   | 40   | 1   |
|                |         |      | .92 |      | .84 |      | .50 |
+----------------+---------+------+-----+------+-----+------+-----+
| พันธุ์สัตว์         | บริษัท    | 14   | 0   | 10   | 0   | 14   | 0   |
|                |         |      | .56 |      | .40 |      | .53 |
+----------------+---------+------+-----+------+-----+------+-----+
| รวม            |         | 2    | 100 | 2    | 100 | 2    | 100 |
|                |         | ,502 | .00 | ,498 | .00 | ,666 | .00 |
+----------------+---------+------+-----+------+-----+------+-----+

  หมายเหตุ : รายได้จากการขายอาหารสัตว์สำเร็จรูปในปี 2547
  มาจากการขายอาหารสัตว์บกและสัตว์น้ำในอัตราส่วนร้อยละ 76 และ

  ร้อยละ 24 ตามลำดับ